آوروپا بیرلیگی شوراسی‌نین صدری دونالد توسک، اؤلکه‌سی لهستانین اعتراضینا باخمایا‌راق ایکینجی دؤور اوچون تکرار پرزیدنت سئچیلدی.
آوروپا بیرلیگی اؤلکه‌لری‌نین دولت و حکومت باشقان‌لاری، ایکی گونلوک ایجلاس اوچون بروکسلده توپلاندی.
لیدرلر، ایجلاسین باشیندا آوروپا بیرلیگی شوراسی باشقان‌لیغی سئچیمینی رئاللاشدیردی.
وظیفه مدتی 31 می‌ده دولا‌جاق اولان موجود باشقانی توسک، اؤلکه‌سی لهستانین اعتراضینا باخمایا‌راق 1ه قارشی 27 سسله یئنی‌دن سئچیلدی.
2.5 ایل داها عینی وظیفه‌سی داوام ائتدیره‌جک اولان توسک، یئنی‌دن سئچیلمه‌سینه باغلی آچیقلاماسیندا، آوروپا بیرلیگی لیدرلرینه "گؤستردیک‌لری گوون" اوچون تشککور ائده‌رک، "آوروپا بیرلیگی اوچون الیم‌دن گله‌نین ان یاخشی‌سینی ائده‌جه‌یم." دئدی.
سئچیم اؤنجه‌سی دانیشان لهستان باش ناظیری بئاتا شدوو، تصدیق‌لری اولما‌دان بیر لهستانین آوروپا بیرلیگی شوراسی صدری سئچیلمه‌سینه ایجازه وئرمه‌یه‌جک‌لرینی ایفاده ائده‌رک،
"بوتون فیکیرلره حؤرمت گؤستریلمه‌لی. لهستانین فیکیرلرینه قارشی گلن‌لر آوروپانی بؤلور. آوروپا بیرلیگی‌نین تملی اولان پرینسیپ‌لری ساووناجاق. بیزیم مطابقتیمیز اولما‌دان اولماز." دئمیشدی.
